by admin
‘गैंग्स ऑफ वासेपुर’ के चर्चित गाने ‘जियऽ ए बिहार के लल्ला…’ से दुनिया भर के हिंदी सिनेमा दर्शकन के दिल पर छा गइल लोकप्रिय गायक आ सिनेमा भोजपुरी के महाअभिनेता मनोज तिवारी अब परमवीर परशुराम के भूमिका करीहें जवन उनुका कैरियर के एगो नया ऊंचाई दी. सदी के महानतम फिलिमन में गिनाए जाए वाली एह फिल्म के निर्देशन अनेके भोजपुरी, मराठी, गुजराती अउर बंगला फिलिम निर्देशित कर चुकल एस॰ कुमार करीहें. एस॰ कुमार नेपाल के राष्ट्रपति रामबरन यादव के बेटा सुधीर यादव के फिलिमो निर्देशित करत बाड़ें,
फिल्म ‘परमवीर परशुराम’ में मनोज तिवारी के अलावा अनिल यादव, अली खान के खास भूमिका बा. मनोज तिवारी के कहना बा कि एह इमोशनल फिल्म से दर्शकन के भरपूर मनोरंजन होखी. एस. कुमार के उमेद बा कि लोग दिलीप कुमार अभिनीत ‘गंगा-जमुना’ के याद करे लागी.
(शशिकांत सिंह रंजन सिन्हा के रपट)
Categories: इण्डस्ट्री न्यूज, कलाकार |
2 Comments »
by admin
मनोज तिवारी
मनोज तिवारी जब पहिलका एलबम गवलें “बगल वाली जान मारे ले” त भोजपुरी एलबमन के पूरा बाजार खड़ा हो गइल. मनोज तिवारी के भोजपुरी फिल्म “ससुरा बड़ा पईसावाला” से भोजपुरी सिनेमा हिंदी सिनेमा के समानांतर खड़ा हो गइल आ अब जब मनोज तिवारी पहिला बेर कवनो हिंदी फिल्म में गवलें त ओह गाना के धूम भारते ना दुनिया भर में मच गइल. ई फिल्म ह “गैंग्स ऑफ वासेपुर” आ गाना ह “जीयऽ ए बिहार के लाला”. हर जगह एह गाना के तारीफ होखत बा आ गाना पूरा दुनिया में हिट हो चुकल बा.
बिहार आ झारखण्ड क पृष्ठभूमि पर बनल एह फिल्म के ताना बाना कोयला माफिया पर बुनाइल बा आ एही चलते एह गाना खातिर अनुराग कश्यप मनो ज तिवारी के चुनलन आ उनुकर फैसला सही साबित हो गइल. एह सफलता से निर्माता, निर्देशक त खुश बड़ले बाड़ें संगीतकार स्नेहा खेवलकरो पूरा उत्साहित बाड़ी. गीत के सफलता के श्रेय ऊ गीतकार पियूष मिश्रा के देत बाड़ी. मनोजो तिवारी एह सफलता के श्रेय गीतकार आ संगीतकार के देत बाड़ें आ एह मौका खातिर अनुराग कश्यप के आभार जतवले बाड़ें.
वासेपुर के विरोधी बिहारी आ झारखंडी ना हउवें : मनोज
फिल्म “गैंग्स ऑफ वासेपुर” आ अनुराग कश्यप के विरोध करे वालन के मनोज तिवारी बिहार आ झारखंड के दुश्मन बतवलें. पिछला बियफे का दिने जामताड़ा शिव मंदिर के प्राण प्रतिष्ठा समारोह में चहुँपल मनोज तिवारी कहलन कि एह जगह के त ऊ पहिले नामो ना सुनले रहलें. अइसनका में मानहानि क बातो कइल बेकार बा. पत्रकारन से कहलन कि एह विवाद क हवा जन दिहल जाव. मनोज तिवारी खुशी जतवलें कि वासेपुर दुनिया भर में चरचा में आइल बा. जे लोग वासेपुर के नाम पर विवाद खड़ा करत बाड़ें ऊ एहिजा के समस्या सामने नइखे आवे दिहल चाहत. कहलन कि फिल्म के मनोरंजक बनावे ला कुछ मसाला जरूर डालल जाला भले ऊ फिलिम कतनो वास्तविकता पर बनल होखे.
(शशिकांत सिंह रंजन सिन्हा के रपट)
Categories: कलाकार, गीत संगीत, फिल्म |
No Comments »
by admin
भोजपुरी सिनेमा के मेगा स्टार मनोज तिवारी फिल्म फेयर पत्रिका का बाद अब स्टार डस्ट पत्रिको में नजर अइहें. पत्रिका में जगहा भोजपुरी सिनेमा अउर भाषा क बढ़ावा देबे में लागल मनोज तिवारी के हिंदी फिल्म ‘‘गैंग्स ऑफ वासेपुर’’ में उनकर गावल गाना खातिर दिहल गइल बा. स्टार डस्ट अपना जून २०१२ का अंक में मनोज तिवारी के बारे में लिखले बा कि फिल्म के ई गाना ‘‘जियो ए बिहार के लाला…..’’ फिल्म के हाईलाईट बन गइल बा, पत्रिका के कहना बा कि हिंदी फिलिम में गायक के तौर पर सफल भइला का बाद मनोज तिवारी के बतौर एक्टरो हिंदी सिनेमा में पसंद कइल जाई.
(शशिकांत सिंह रंजन सिन्हा के रपट)
Categories: कलाकार, गीत संगीत |
No Comments »
by admin
पिछला दिने भोजपुरी मेगा स्टार आ गायक मनोज तिवारी हाजीपुर में उद्यमी विहार के एगो कई तल्ला वाला इंडस्ट्रियल पार्क के शिलान्यास कइलन. हाजीपुर के कुआरी में हजारों लोग का मौजूदगी में मशहूर बिल्डर ‘वास्तु विहार’ के तर्ज पर ओकरे औद्योगिक इकाई ‘उद्यम विहार’ का तरफ से हाजीपुर के लोगन के ई नायाब तोहफा दिहल गइल.
एह मौका पर उद्यम विहार के सीएमडी विनय तिवारी कहलन कि एक साल में ई भवन बन जाई आ तब एहमें दू सौ लघु उद्यम लगावल जाई जवना के बुकिंग शुरु हो गइल बा. बिजली के चौबीस घंटा सप्लाई खातिर तीन मेगावाट के कैप्टीव पावर प्लांटो लगावल जाई. बाद में अइसने पार्क राज्य के बाकिओ शहर में बनावे के योजना बा.
शिलान्यास कइला क बाद मनोज तिवारी उमेद जतवलें कि आवे वाला दिन में बिहार क लोग पंजाब के टिकट कटावल भुला जाई. अइसनका योजना निश्चिते बिहार के बेरोजगारी खतम करे में सार्थक साबित होखी. समारोह में आइल भाजपा के प्रदेश महामंत्री मिथिलेश तिवारी कहलन कि उद्यम विहार के ई प्रयास अनूठा साबित होखी.
एह मौका पर मनोज तिवारी अपना गवनई से लोगन के जम के मनोरंजनो कइलें. उनुकर साथ देत रहली महुआ टीवी क लोकप्रिय गायिका सुरभि.
(शशिकांत सिंह रंजन सिन्हा के रपट)
Categories: Uncategorized |
No Comments »
ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva cat_Latn eng_Latn